钦定古今图书集成/方舆汇编/职方典/第1155卷 > 《长渠记》前人
## 钦定古今图书集成/方舆汇编/职方典/第1155卷 > 《长渠记》前人

荆及康狼，楚之西山也。水出二山之间，东南而流，春
秋之世曰鄢水。《左丘明传》鲁桓公十有三年，楚屈瑕
伐罗及鄢，乱次以济是也。其后曰彝水，《水经》所谓“汉
水又南过宜城东，彝水注之”是也。又其后曰蛮水，郦
道元所谓彝水避桓温父名，改曰蛮水是也。秦昭王
二十八年，使白起将兵攻楚，去鄢百里，立堤壅水为
渠以灌鄢。鄢，楚都也，遂拔之。秦既得鄢，以为县，汉惠
帝三年，改曰宜城。宋孝武帝永初元年，筑宜城之大
堤为城，今县治是也，而更谓鄢曰故城。鄢入秦，而白
起所谓“渠因不废，引鄢水以灌田，皆为沃壤”，今渠是
也。长渠至宋至和二年，久隳不治，而田数苦旱，饮者
无所取。县令孙永曼叔率民田渠下者，理渠之堙塞，
而去其浅隘，遂完故堤，使水还渠中。自二月丙午始

盖鄢水之出西山，初弃于无用，自白起资以祸楚，而
后世顾赖其利。郦道元所谓“溉田三千顷”，至今千有
馀年，而曼叔又举众“力而复之，使并渠者足食甘饮，
其馀粟又散于四方。盖水出西山诸谷者其源广，而
流于东南者其势下，至今千有馀年，而山川高下之
形势无改，故曼叔得因其故迹，兴于既废。使其源流
与地之高下，亦有易于古，则曼叔亦莫能复也。夫水
莫大于四渎，而河盖数徙，失禹之故道，至于济水，及
王莽时而绝，况于众流之细”，其通塞岂得而常？而后
世欲行水溉田者，往往务蹑古今之遗迹，不考夫山
川形势，古今之同异，故用力多而收功少，是亦其不
思也欤？故曼叔之复此渠，白其事于知襄州事张唐
公，听之不疑，故曼叔得以有成。则渠之复，自夫二人
者也。方二人者有为，盖将任其职，非有求“于是也。”及
其后言渠堤者蜂出，然其心盖或有求，故多诡而少
实。独长渠之利较然，而二人之志愈明也。熙宁六年，
余为襄州，过京师，曼叔时为开封，访余东门，为余道
长渠之事，而委余以考其约束之废举。余至而问焉，
民皆以为贤。侯之约束，相与守之，数十年如其初也。
余为之著《令，上司农》。八年，曼叔去开封，为汝阳，始以
书告之。是知大旱而长渠之田无害也。是知其山川
与民之利害者，皆为州者之任，故余不得不书，以告
后之人，而又使知夫作之者所以始也。故记。